Miért is ne ismerhetnénk fel a rokonságot a Rubik-kocka és a magyar gazdaságpolitika között: elvégre mindkettő magyar, leleményes és sikeres – teszi fel a kérdést legújabb írásában a Növekedés.hu-n a Magyar Nemzeti Bank elnöke.

Matolcsy György írásában azt fejtegeti: a Rubik-kocka meghódította a világot, mert tükrözi a modern élet, technológia, politika, pénz és sport működését. Minden ellentét igaz rá: egyszerre játék és tanulás, egyszerű és bonyolult, egyéni és közösségi, mint a magyar gazdaságpolitika, mint a magyar modell, "mint mi magyarok".

Úgy folytatja,

gazdaságpolitikánk szintén hat alapszínből áll össze, ezeket keverjük, arányuk pillanatról pillanatra változik, rugalmasan változtatható, szinte végtelen a régi és új ötletek kombinációja.

Az elnök ezután a magyar gazdaságpolitika jellemzőit ismerteti. Szerinte ez nyersen piaci, államkapitalista, nemzeti, globális, döntésképes és pragmatikus, illetve hosszú távú fenntarthatóságban gondolkodó.



Mindezek miatt pedig

kívülről időnként érdesnek, hegyesnek és önfejűnek látszunk".

Matolcsy az írását egy William Blake-idézettel zárja, amely szerint "a düh tigrisei bölcsebbek a betanított paripáknál".